KuPS paikkasi aukkoja alakerrassaan Henri Toivomäellä.

Kuopion Palloseura on solminut vuoden mittaisen pelaajasopimuksen puolustaja Henri Toivomäen kanssa.

Toivomäki, 26, on edustanut kaksi viime kautta norjalaista Sarpsborgia.

Veikkausliigassa hän on luonut nimensä FC Lahden riveissä. Uransa alkuvaiheessa hän edusti myös italialaista Atalantaa ja hollantilaista Ajaxia.

KuPS on etsinyt uusia nimiä alakertaansa, kun Sebastian Sorsa lopetti ja Nikko Boxall siirtyi Tanskan Viborgiin.